Erik Mykland

Erik Mykland (født 21. juli 1971) er en norsk tidligere fotballspiller, kjent under kallenavnet «Myggen», nå spillende trener for Risør Fotballklubb og kretstrener i fotball for Agder Fotballkrets.

Landslaget og Start 
Han begynte sin karriere i hjembyen Risør, og var også en kort periode innom Bryne før han gikk til  i 1989, hvor han fikk sin debut i toppserien. Mykland har en rekke U-landskamper, og debuterte på  i en privatlandskamp mot  i 7. november 1990 (Resultat: 3–1). Til sammen har han 78 A-landskamper og scoret to landslagsmål. Han representerte Norge i VM-sluttspillene i 1994 og 1998, og i EM-sluttspillet i 2000. På landslaget ble han spesielt kjent for sitt blikk og presise pasninger. 

Mykland mottok Norges Fotballforbunds gullklokke etter kampen mot  5. juni 1994. I 1992 ble han kåret til Årets spiller i norsk fotball av VG.

Utenlandske klubber 
I tillegg til , har Mykland spilt for en rekke klubber i utlandet. Hans første utenlandsopphold var omkring årsskiftet i 1995, da han ble leid ut til den nederlandske klubben FC Utrecht. Dette oppholdet ble imidlertid ingen suksess, og han returnerte til Start etter noen måneder. Høsten 1996 ble han solgt til østerrikske FC Linz, hvor han hadde større suksess – og etter bare én sesong i Østerrike ble han solgt til den greske storklubben Panathinaikos. Etter tre sesonger i Hellas, dro Mykland til tyske TSV 1860 München og deretter til danske FC København. Det var i sistnevnte klubb at Mykland vant sitt første og eneste seriemesterskap i 2003. Mykland spilte bare 45 minutter den siste sesongen i FC København.

Mykland la opp sommeren 2004 som følge av en akillesskade han har hatt hele livet og en kneskade som han hadde gått med i ett år.

Comeback 
9. juli 2008 ble det offentliggjort at Mykland skulle vende tilbake til fotballen. Etter tre måneders opptrening, gjorde han comeback for  5. oktober. Mykland kom på banen som innbytter mot Sandnes Ulf etter 58 minutters spill, til stor jubel fra over 11 000 tilskuere på Sør Arena.

21. oktober ble det gjennomført en operasjon av akillesenen til Mykland. Det knyttet seg stor spenning om han ble i stand til å trene for fullt og spille tippeliga for Start i 2009. Erik Mykland gjorde sitt comeback i Tippeligaen mot Tromsø. Etter tilsammen ni kamper for Start i sesongene 2008 og 2009, hvorav syv i Tippeligaen ble det i juni 2009 klart at Myggen legger opp proffkarrieren for godt.

Trener 
I november 2011 ble det kjent at Mykland var blitt rekruttert av Agder Fotballkrets for å trene øst-regionens 1998-kull. En måned senere ble det kjent at han skulle være spillende trener for Risør Fotballklubbs A-lag fra 2012, og at han hadde allerede tyvstartet sent i 2011.

Annet 
Mykland ga i 2008 ut boka Best med ball (ISBN 9788251625944) sammen med Viggo Strømme og Kristofer Hæstad. I 2000 kom Håvard Rem ut med biografien Erik Mykland: oppvekst, livsstil, EM 2000, spillestil (ISBN 9788203225345).

Mykland har også siden 2007 drevet «Myggen fotballskole» for barn på Kjempesteinsmyra i Risør.

Landskamper

Referanser

Litteratur 
 Håvard Rem: Erik Mykland ISBN 82-03-22534-9

Eksterne lenker 
 
 
 

Norske fotballspillere
Norske landslagsspillere i fotball for herrer
Spillere i Fotball-VM 1994
Spillere i Fotball-VM 1998
Spillere i Fotball-EM 2000
Norske fotballspillere i Danmark
Norske fotballspillere i Hellas
Norske fotballspillere i Nederland
Norske fotballspillere i Tyskland
Norske fotballspillere i Østerrike
Fotballspillere for Bryne FK
Fotballspillere for Idrettsklubben Start
Fotballspillere for FC Utrecht
Fotballspillere for Panathinaikos AO
Fotballspillere for TSV 1860 München
Fotballspillere for FC København
Aust-Agder fylkes kulturpris
Vinnere av Kniksenprisen
Personer fra Risør kommune